Държавен вестник, бр. 59, 2012 г., стр. 105

БРОЙ  59	
Д Ъ Р Ж А В Е Н  В Е С Т Н И К 	
СТР.  105  
(2) Искането съдържа данни за наимено­
ванието на заинтересованото физическо или 
юридическо лице, ЕИК, седалище, адрес на 
управление и адрес за кореспонденция, трите 
имена на представляващия го, дата и подпис. 
Заявителят е длъжен да предостави телефон, 
факс или адрес за електронна поща, ако раз­
полага с такива.
Чл. 11. (1) Към искането по чл. 10 се при­
лагат следните документи:
1. за лица, регистрирани в Република Бъл­
гария – удостоверение за актуално вписване 
в търговския регистър;
2. за лица, регистрирани в чужбина – ориги­
нал или копие на регистрационен акт (съдебно 
или друго удостоверение според законите на 
държавата по регистрация на юридическото 
лице), като:
а) когато лицето е регистрирано в държа­
ва, която е страна по Конвенцията за пре­
махване на изискванията за легализация на 
чуждестранни публични актове (ДВ, бр. 45 от 
2001 г.), документите трябва да бъдат заверени 
в съответната държава с апостил и да бъдат 
преведени на български език;
б) когато лицето е регистрирано в държава, 
която не е страна по Конвенцията за пре­
махване на изискванията за легализация на 
чуждестранни публични актове, документите 
трябва да бъдат легализирани и преведени на 
български език;
3. когато искането се подава от упълномо­
щен представител – документ за упълномоща­
ване от производителя (заверен с нотариална 
заверка; заверен с апостил или легализиран);
4. документи (протоколи, доклади и др.) 
с резултати от изпитване от акредитирани 
лаборатории, удостоверяващи изпълнението 
на изискванията за гасителна ефективност на 
продукта, съгласно глава втора;
5. валиден сертификат, издаден от акреди­
тиран орган за сертификация на системи за 
управление, удостоверяващ внедрена система 
за управление на качеството, съответстваща 
на БДС EN ISO 9001 „Системи за управление 
на качеството. Изисквания“ (или еквивалентна 
на нея), включваща документирана процеду­
ра за контрол за съответствие на продукта с 
изискванията за гасителна ефективност;
6. за носимите и возимите пожарогасите­
ли – техническото досие на продукта;
7. документ за внесена държавна такса по 
Тарифа № 4 за таксите, които се събират в 
системата на МВР по Закона за държавните 
такси, приета с ПМС № 53 от 1998 г. (ДВ, 
бр. 27 от 1998 г.).
(2) Документи по ал. 1, представени на 
чужд език, трябва да бъдат придружени с 
точен превод на български език.
(3) Приложените копия на документи трябва 
да бъдат заверени с подпис и печат на заяви­
теля и щемпел или собственоръчно изписване 
„Вярно с оригинала“ на всяка страница.
Чл. 12. (1) Ако при проверката на докумен­
тите се установят нередовности, заявителят 
се уведомява по реда на чл. 30 от Админис-
тративнопроцесуалния кодекс (АПК) да ги 
отстрани в тридневен срок от съобщението за 
това с указание, че неотстраняването им ще 
предизвика прекратяване на производството.
(2) Срокът за произнасяне по искането 
започва да тече от датата на отстраняване 
на нередовностите.
(3) При прекратено производство може 
да се отправи ново искане по реда на чл. 8, 
за което отново се заплаща държавна такса.
Чл. 13. (1) При установяване на съответ­
ствие с изискванията за гасителна ефектив­
ност директорът на ГДПБЗН – МВР издава 
разрешение за гасителна ефективност (при­
ложение № 3).
(2) При установяване на несъответствие с 
изискванията за гасителна ефективност дирек­
торът на ГДПБЗН – МВР издава решение за 
отказ за издаване на разрешение на продуктите 
за пожарогасене по отношение на гасителната 
им ефективност (приложение № 4).
(3) Административните актове по ал. 1 и 
2 се съобщават на заинтересованото лице в 
тридневен срок след издаването им по реда 
на чл. 61 АПК.
(4) Оспорването на административните ак­
тове по ал. 1 и 2 се извършва по реда на АПК.
Чл. 14. (1) Валидността на разрешението 
на продукт за пожарогасене по отношение 
на гасителната му ефективност се определя 
на база минималния срок на валидност на 
документите по чл. 11, ал. 1, т. 4 и 5.
(2) В случай че в документите по ал. 1 не 
са споменати срокове на валидност, се опре­
деля срок на валидност на разрешението до 
промяна на обстоятелствата, при които са 
издадени документите по чл. 11, ал. 1, т. 4 и 5.
Чл. 15. Информация за издадените раз­
решения за гасителна ефективност се пуб­
ликува в единен регистър на продуктите за 
пожарогасене.
Чл. 16. В четиринадесетдневен срок преди 
изтичане срока на действие на издаденото 
разрешение производителят или неговият 
упълномощен представител подава искане за 
издаване на ново разрешение.
Чл. 17. Издаването на дубликат на разре­
шение за гасителна ефективност се извършва 
в тридневен срок от датата на представяне 
на писмено искане от производителя или от 
неговия упълномощен представител с при­
ложен документ за внесена държавна такса.